《宿法藏禅院二首 其二》
宋代·刘弇

白汗泣珠霍如洗，桔槔声噤松风死。班如匹马客戾止，化人之宫矗天起。

错寞形骸宽一寄，天涯特地悲身世。

龃龉由来真博齿，白头区区忘男子。跋狼之胡𤴡狼尾，世路伤哉涩如砥。

作者简介：刘弇（1048-1102）字伟明，号云龙，安福（今属江西）人。元丰进士。知嘉州峨眉县，改太学博士。元符中，进南郊大礼赋，除秘书省正字。徽宗时，改著作佐郎、实录检讨官。崇宁元年卒，年五十五。《宋史》有传。著有《龙云集》三十二卷，词有《彊村丛书》本《云龙先生乐府》一卷。